維基友

維基百科人，通常叫維基友或維基編者，專講女性維基友時者叫薇姬人，係指喺百科全書網站維基百科上寫文章、維護站務同幫維基百科寫文嘅編者，佢哋入面絕大多數人都係用志願者嘅身份活動。

數量
維基友嘅數量自維基百科創辦開始即刻增長得好快。到2009年，數量增長速度減慢咗啲，但都係增長得快。截至2013年5月，所有語言嘅維基百科大約有4,044研究

例：2017 年維基百科研究
維基百科係靠啲人自願式貢獻建立出嚟嘅，所以維基百科最基本就係想鼓勵啲人寫有咁上下質素嘅內容。不過自從 2000 年代中起，就有唔少維基相關工作者留意到個問題－啲人貢獻維基往往唔得持久，好多用戶都係寫咗幾段就似乎冇嗮癮，跟住就乜活動都冇嗮，而且有數據仲指活躍用家嘅數量有逐年下降嘅跡象；於是有研究者就研究用動機相關理論鼓勵啲人持續貢獻維基。

呢班研究者由獎勵嘅概念思考。佢哋條思路大致係噉：由日常生活觀察可知，人會追求啲象徵性質嘅獎勵，例如人會為咗想喺運動會入面攞獎牌而努力噉練習；而且事實表明，就算個獎牌唔掕住獎金等實質嘅犒賞，啲人都仲係會想攞呢啲純象徵性嘅獎勵，噉即係話：

然後佢哋就做咗場實地實驗，喺德文維基百科度做實驗操作，觀察啲維基友嘅行為，並且暗中將啲用戶分做實驗組同對照組－
喺每個月嘅 6 號，研究者都睇到啲用戶嘅活動數據，知每位用戶「做咗幾多次編輯」同埋「貢獻咗幾多字」呀噉；
研究人員會人手噉檢視啲數據，篩走嗮啲純搞破壞嘅用戶；
啲表現好嘅實驗組用戶，會攞到純象徵性嘅獎勵，有人頒好似下面啲圖噉嘅獎畀佢哋），而對照組就無論點貢獻都唔會有噉嘅象徵性獎勵；
兩組受試者都唔會得到錢等嘅實質獎勵；
研究者做住上述噉嘅工序做咗 11 個月，再對啲數據行統計分析，發覺因為貢獻維基而攞到象徵性獎勵嘅用戶，明顯比較活躍－貢獻會攞到象徵性獎勵嘅用戶，會變到比較多編輯自己嘅用戶頁，而且亦都比較多喺討論版度同第啲維基用戶交流。基於上述嘅發現，班研究者就提倡用象徵性獎勵，提升啲人貢獻維基百科嘅動機。

維基百科嘅性別偏誤

連出去 
 Planet Wikimedia

維基百科